A Duna-Ipoly Nemzeti Park Igazgatóság Királyréti Hiúz Házáról

**Hasznos linkek**

<http://www.dunaipoly.hu/hu/bemutatohelyek/kiralyreti-erdei-iskola-es-latogatokozpont>

<http://www.dunaipoly.hu/hu/hirek/180-dijaztak-a-kiralyreti-latogatokozpontot><https://www.facebook.com/kiralyretilatogatokozpont>

**Hasznos információk**

|  |  |
| --- | --- |
| MEGKÖZELÍTÉS:Vonattal a Nyugati pályaudvarról Kismarosig, onnan Erdei vasúttal, vagy Volánbusszal Királyrétre. A híd után balra 380 m.GPS koordináták:- EOV: 644483,1746; 283667,9127- WGS'84: 47.896667, 18.973659NYITVA TARTÁS:A Börzsöny lakói című kiállítás munkanapokon 9.00-15.00 óra között, hétvégén és munkaszüneti napokon 9.30-17.00 óra között tekinthető meg. szakvezetés kérhető. | KAPCSOLATTARTÓ:Takáts Margit és Sevcsik AndrásEMAIL:kiralyret@dinpig.hu; sevcsik.andras@dinpig.huTELEFON:+36 27 585 625; +36 30 238 0063 |

**Királyréti Tanösvény**

<http://www.dunaipoly.hu/hu/tanosvenyek/kiralyreti-tanosveny>

A Királyréti tanösvény a Börzsöny szívében, 2,9 km hosszan húzódik. A kilenc állomásból álló útvonalon megismerkedhet az erdő és a tavak élővilágával, a kisvasutak és a vasbányászat történetével.

A tanösvény szabadon látogatható és a Hiúz Háztól (*Királyréti Erdei Iskola és Látogatóközponttól*) indul. A tájékozódást irányjelző nyilak és fatörzsre festett jelek segítik.

**Állomások:**

1. Régi királyréti és szokolyai gyümölcsfák
2. Így is lehet fát vágni
3. Vadgyümölcsök
4. Fenyves élővilága
5. Bajdázói-tó
6. Mocsári teknős
7. Királyréti tó
8. Pincék
9. Település élővilága

**Tanösvény vezető füzet:** a Hiúz Házban, és a [DINPI Zöld Pont Irodájában](http://www.dunaipoly.hu/hu/szolgaltatasok-2/zold-pont-iroda-2) (Bp. XII., Költő u. 21.) megvásárolható egy gyermekeknek szóló rajzos és egy bővebb szövegezésű füzet. REJTVÉNY: A füzetben minden állomásnál egy kérdés található. Megfejtésüket az állomások oszlopain található titkosírás rejti, amit a füzet hátulján lévő kódfejtő ráccsal lehet megfejteni.

TANÖSVÉNY JELE: T
ÚTVONAL HOSSZA: 2,9 km
BEJÁRÁSHOZ SZÜKSÉGES IDŐ: kb. 1,5 óra



**Börzsöny lakói kiállítás**

A Hiúz Ház látogatóközponti részében található interaktív kiállításunk a hét minden napján tartalmas, igényes szórakozást nyújt vendégeinknek.

Az egész kiállításunkat – hasonlóan a tanösvényhez – egy keretjáték segítségével lehet végigjárni.

A teljesség igénye nélkül néhány installáció, játék a kiállításunkból, melyek a Börzsöny természeti és kulturális érdekességeit hivatottak bemutatni:

*Lépésálló padlótérkép a Börzsönyről (kiegészítő játékokkal),*

*Játszósarok gyermekeknek (faragott játékokkal, mágneses kirakóval),*

*Vizes élőhely (középhegységi vízfolyások jelentőségét és természeti értékeit, érdekességeit bemutató tabló, illetve játék)*

*Hámor makett (Királyréten vélhetően működött, vízzel hajtott hámorjának makettje)*

*Tájhasználat szekrény (több játékkal színesített installáció),*

*Növényes szekrény (színskála, nagyított Csapody grafikákkal börzsönyi lágyszárúakról, kiegészítő játékokkal),*

*Rovartablók és makettek,*

*Cserélhető molinók (rendszeresen változó tartalmú molinók az évszaknak és az időszaknak megfelelő érdekességekkel),*

*Négy évszak kerék (az erdő hangjai a négy évszakban, interaktív játékkal bemutatva),*

*Tapogatós szekrény (állati „alkatrészek” felismerése tapintással),*

*Kameracsapda (kameracsapdás kutatás eredményeinek bemutatása pl. hiúzfelvétel)*

**Információs pont és zöldbolt**

A kiállításunkkal együtt, a hét minden napján, a nyitvatartási időben állunk a Királyrétre érkező turisták szolgálatára.

Az információnyújtáson túl, számtalan nemzeti parki kiadvánnyal és termékkel próbálunk minőségi emléket biztosítani a hozzánk látogatóknak.

**Szakvezetések**

Tapasztalt vezetőkkel, osztályoknak, családoknak, cégeknek biztosítunk garantál túrákat, illetve rugalmasan választható programokat.

**Erdei iskola**

Minősített erdei iskolás és óvódás programok, igényes szálláson 18 évnyi tapasztalattal.

Választható erdei iskolás programjaink:

*Növényes: lágyszárúak (gyógynövények, ehetőek, erdei konyha), fásszárúak (rügy, virág, levél, kéreg, termés vizsgálat)*

*Növényi tinták*

*Élőhelyek: a rét, a láprét élővilága, az erdő életközössége, vizes élőhelyek (forrás, patak, tó)*

*Állatok által hagyott jelek vizsgálata: lábnyomok, táplálkozási nyomok, hulladék, "lakóhely"-búvóhely*

*Gombák (a gombáknak kedvező időjárás esetén)*

*Odúk és lakóik*

*Hely- és ipartörténeti emlékek*

*Természetismereti játékok*

*Kézműves foglalkozások*

**Szállás**

Két - folyosóval összekötött - épületben, 55 főnek tudunk biztosítani nívós szállást. Az emeletes ágyas diákszálláson kívül, családokat kettő, illetve négyágyas, saját vizesblokkal felszerelt szobákkal várjuk.

**Előadóterem**

50 fős előadótermünkben lehetőség van rendezvények, baráti-, családi összejövetelek, konferenciák lebonyolítására.